
Anexa nr. 2 

Contract de constituire a drepturilor de uz, trecere, servitute, utilizare, acces și consolidare

Acest contract („Contractul”) este încheiat și semnat la data de  __________2026 de către și între:
1. UNITATEA ADMINISTRATIV TERITORIALĂ COMUNA TUDOR VLADIMIRESCU, județ Brăila, CIF   4342731, cont RO47TREZ1512,  deschis la Trezoreria BRAILA, reprezentată în scopul încheierii acestui Contract de către dl Primar BERTEŞTEANU MIRCEA-TUDOREL, cetățean român, cu domiciliul în Comuna Tudor Vladimirescu, strada Brăilei, nr.67, identificat cu CI seria XR nr.803267, valabilă până la data de 3.08.2031, CNP 1740822092231, în baza Încheierii nr. 1228 din data de 14.10.2024 emise în Dosar nr.19752/196/2024 de Judecătoria Făurei, judeţ Brăila, sentinţă rămasă definitivă şi irevocabilă şi a Hotărârii Consiliului Local al Comunei Tudor Vladimirescu nr.______ din data de________, în calitate de Proprietar, denumit în cele ce urmeaza „Proprietarul”
și
1. S.C. Brăila Green Energy SRL ., o societate cu răspundere limitată, organizată și funcționând în conformitate cu legislația din România, cu sediul în __________________________, înregistrată la Registrul Comerțului sub nr._________________, CUI __________________, reprezentată convențional de _______________, cetățean român, cu domiciliul _______________, identificat cu CI seria _____ nr. __________, eliberată de SPCLEP _______la data de ______________, valabilă până la data de _________, CNP ____________, în calitate de mandatar/împuternicit, în baza Procurii speciale autentificate sub nr.  de Notar Public __________  cu sediul în _______________, denumită în cele ce urmează „Beneficiarul” 
fiecare dintre aceștia denumiți separat „Partea" și împreună „Părțile”,
AVÂND ÎN VEDERE:
1. [bookmark: _Hlk241654747]Faptul că Beneficiarul intenționează să construiască și să opereze pe teritoriul comunei Tudor Vladimirescu, județul Brăila, obiectivul de investiții constând în capacitate de producere a energiei electrice din resursa eoliană („Parcul Eolian Brăila Green Energy SRL”), ce a fost conceput a se dezvolta, după cum urmează: ,,Modificare locală traseu LES 110KV aferent Parcului eolian Brăila Green Energy SRL”
1. Pentru construirea/instalarea/modificarea/exploatarea/întreţinerea/desfiinţarea de reţele electrice sau alte echipamente aferente Parcului Eolian pe întreaga sa durată de existență şi pentru construirea/modernizarea/accesul la locul de amplasare a acestuia în favoarea Beneficiarului și racordarea Parcului Eolian la sistemul energetic național este necesară utilizarea și amenajarea drumurilor de exploatare existente aflate în proprietatea privată a U.A.T. Tudor Vladimirescu, respectiv amplasarea subterană a traseelor de cabluri subterane, pe terenurile din proprietatea privată U.A.T. Tudor Vladimirescu judeţul Brăila.
1. Hotărârea Consiliului Local al Comunei Tudor Vladimirescu nr. -- din data de ----.
1. Prevederile Ordonantei Guvernului nr. 43/1997 privind regimul drumurilor.
1. Prevederile Legii nr. 123/2012 a energiei electrice și a gazelor naturale.
1. Prevederile art. 22 alin. (6) lit. a) din Regulamentul privind racordarea utilizatorilor la rețelele electrice de interes public aprobat prin Ordinul Autorității Naționale de Reglementare în Domeniul Energiei nr. 59/2013.
1. Prevederile Codului administrativ aprobat prin O.U.G. nr. 57/2019.
Părțile convin după cum urmează:
6. OBIECTUL CONTRACTULUI
0. În temeiul prezentului Contract, Beneficiarului i se acordă drepturile de uz, trecere, servitute, utilizare și acces asupra proprietăților U.A.T. Tudor Vladimirescu, județul Brăila, având numerele cadastrale și destinația indicată în Anexa nr. 1,la prezentul Contract, situate pe teritoriul administrativ-teritorial al Comunei Tudor Vladimirescu, județul Brăila, aşa cum reiese şi din Extrasele de carte funciară pentru autentificare nr. ______/ ______,  ______/ ______,   ______/ ______, ______/ ______, […] emise de către Biroul de Cadastru şi Publicitate Imobiliară Brăila („Proprietățile”), în vederea proiectării și construirii, modernizării, reabilitării și/sau consolidării Proprietăților și a căilor de acces de pe/ către terenurile aferente Parcului Eolian, accesului de la/ către Proprietăți, amplasării în zonele adiacente Proprietăților în subteranul acestora a cablurilor și rețelelor electrice și a cablurilor de fibră optică necesare pentru autorizarea, construirea și operarea Parcului și orice alte echipamente, suporturi și instalatii necesare pentru amplasarea și utilizarea acestora, inclusiv construirea, instalarea, modificarea sau desfiinţarea de reţele electrice sau alte echipamente aferente capacităţii energetice şi pentru racordarea Parcului Eolian la sistemul energetic național.
0. Exercitarea drepturilor de uz, trecere, servitute, utilizare acces și consolidare se realizează cu titlu oneros în schimbul achitării unei taxe anuale de 2,36 lei/metru pătrat/an.
0. [bookmark: _Hlk241141576]Suprafața pentru care se acordă dreptul de uz și servitute este de 20,44 metri pătrați rezultând o taxa anuală de ____________ lei/an
0. În fiecare an taxa prevăzută la pct.1.2. va fi indexată cu rata inflației comunicată de Institutul Național de Statistică.
0. Pentru anul 2026 taxa taxa prevăzută la pct.1.3. se va achita la data semnării contractului pentru constituirea dreptului de uz și servitute, proporțional cu numărul de zile rămase din an.
0. Pentru anii următori taxa anuală se va achita până la data de 31.03. în caz contrar urmând a se proceda la aplicarea prevederilor legale în materie.
0. Taxa anuală prevăzută la pct.1.2. va fi achitată de beneficiar până la data punerii în funcțiune a noii capacități energetice ,,Parc Eolian Brăila Green Energy SRL”, dovedită de Beneficiar prin prezentarea procesului verbal de punere în funcțiune a capacității energetice și licența eliberată de ANRE dată de la care dreptul de uz și servitute va fi exercitat cu titlu gratuit pe toată durata existenței capacității energetice conform prevederilor art.12, alin.(4) coroborat cu art.14 din Legea nr.123/2012 a energiei electrice și a gazelor naturale fără îndeplinirea vreunei formalități.
0. Beneficiarul este îndreptățit să efectueze toate lucrările de reabilitare, modernizare și consolidare a oricăror Proprietăți pe care Beneficiarul le va considera necesare și toate lucrările de proiectare și construire căi de acces pentru a permite accesul la oricare din elementele Parcului Eolian în scopul amplasării, instalării, construirii, dezvoltării, operării, funcționării, exploatării, întreținerii, efectuării de reparații și dezafectării Parcului Eolian, inclusiv pentru transportul de echipamente agabaritice pe toată durata de existență a acesteia, începând cu perioada lucrărilor de construire și până la finalizarea dezafectării Parcului Eolian, inclusiv să întreprindă orice demersuri în vederea autorizării executării acestor lucrări începând cu perioada semnării prezentului Contract și până la începerea lucrărilor mai sus menționate.
0. Totodată, Beneficiarul este îndreptățit să efectueze oricare dintre și toate lucrările de instalare, înlocuire, menținere, reparare și dezafectare de cabluri și echipamente pe, în subteranul și/sau pe deasupra Proprietăților. Pentru evitarea oricărui dubiu, lucrările vor include, fără a se limita la, următoarele: instalarea de cabluri electrice și de fibra optica, longitudinal ori transversal, deasupra și/sau dedesubtul Proprietăților, orice lucrări de excavare, săpare sau alte lucrări similare, construirea de intrări lărgite către și dinspre Proprietăți, precum și orice alte lucrări legate de acestea, necesare în mod rezonabil, în opinia Beneficiarului, pentru a asigura accesul către și dinspre Parcul Eolian și pentru a instala cablurile și echipamentele pe terenurile aparținând Proprietarului.
0. Beneficiarul va avea dreptul de folosire a Proprietăților pentru a asigura accesul la oricare din componentele Parcului Eolian pe perioada lucrărilor de construire și până la finalizarea dezafectării Parcului Eolian, iar Proprietarul își exprimă acordul pentru autorizarea și executarea lucrărilor detaliate în prezentul art. 1, asigurând exercitarea drepturilor de uz, trecere, servitute, utilizare și acces pentru:
1. a asigura accesul Beneficiarului la oricare din elementele Parcului Eolian, inclusiv dar fără a se limita la facilitarea transportului de echipamente, utilajele cu echipament greu, inclusiv agabaritice, precum și
1. a asigura conectarea permanentă în condiții tehnice și economice optime a oricăror elemente ale Parcului Eolian la sistemul energetic național. Acest acord este exprimat pentru întreaga perioadă dintre data semnării prezentului și până la finalizarea dezafectării Parcului Eolian;
1. a efectua orice lucrări pentru modificarea, lărgirea, consolidarea, modernizarea, întreținerea Proprietăților, construirea de alveole pentru a face legătura/ racordul cu sau dinspre alte drumuri private sau terenul aferent Parcului Eolian;
1. a efectua, în limitele legii, orice lucrări de excavare, săpare, instalare de suporturi sau alte lucraări similare pentru instalarea cablurilor și echipamentelor longitudinal ori transversal, deasupra și/sau dedesubtul Proprietăților.
0. După finalizarea lucrărilor, Părțile agreează că Beneficiarul și/sau orice persoană desemnată de acesta va putea efectua orice lucrări de mentenanță, revizie, reparații, consolidare, retehnologizare, reconstruire și întreținere a Proprietăților și cablurilor și echipamentelor instalate, așa cum aceste lucrări sunt necesare, în mod rezonabil, pentru construirea, transportul, instalarea, întreținerea, înlocuirea sau dezafectarea oricăror elemente ale Parcului Eolian realizate de Beneficiar sau de orice succesor al Beneficiarului, în condiții optime și fără interferențe din partea Proprietarului. Beneficiarul nu are însă nicio obligație să efectueze astfel de lucrări.
0. Proprietarul va sprijini, în limitele prevăzute de lege, orice activitate și procedură necesară pentru exercitarea de către Beneficiar a drepturilor conferite prin prezentul și pentru realizarea lucrărilor mentionate în prezentul Contract astfel cum acesta va fi modificat pe măsura definitivării planurilor și soluțiilor tehnice ale Parcului Eolian. 
0. Proprietarul recunoaște și convine în mod irevocabil că Beneficiarul beneficiază, de la momentul obținerii autorizației de înființare în legătură cu Parcul Eolian sau cu o parte a acestuia, de drepturile reglementate de art. 12 din Legea nr. 123/2012 a energiei electrice și a gazelor naturale și că Beneficiarul va exercita toate aceste drepturi cu titlu gratuit, pe toată durata existenţei Parcului Eolian, potrivit dispozitiilor art. 12 alin. (5) din Legea nr. 123/2012 a energiei electrice și a gazelor naturale sau oricaror prevederi echivalente în vigoare din timp în timp. Proprietarul recunoaște și convine în mod irevocabil că Beneficiarul deține un drept exclusiv de proprietate asupra oricăror cabluri, rețele electrice, echipamente sau elemente de susținere a acestora și orice alte instalații adiacente Parcului Eolian și prin prezentul Proprietarul declară că nu are și nici nu va avea niciun fel de pretenții, prezente sau viitoare, în legătură cu acestea.
6. OBLIGAȚIILE PĂRȚILOR
1. Beneficiarul are următoarele obligatii:
0. să își exercite drepturile constituite sau recunoscute în baza acestui Contract cu bună credință;
0. să execute lucrările în conformitate cu prevederile prezentului Contract, ale avizelor și autorizațiilor relevante și ale legislatiei aplicabile;
0. să obțină, în calitate de titular sau în numele Proprietarului (dupa cum Beneficiarul va decide în conformitate cu legislația aplicabilă) toate avizele, aprobările și autorizațiile necesare pentru realizarea oricăror lucrări pe Proprietăți, cu sprijinul acordat de Proprietar în acest sens, în conformitate cu prevederile prezentului Contract și a prevederilor legale aplicabile.
1. Proprietarul are următoarele obligații:
1. să aprobe și să puna la dispoziția Beneficiarului toate actele, documentele și aprobările necesare întocmirii documentațiilor solicitate conform prevederilor legale aplicabile pentru a permite realizarea oricăror lucrări menționate la art. 1 de mai sus, inclusiv, fără a se limita la, împuternicirile în vederea obținerii autorizației (autorizațiilor) de construire relevante și în vederea obținerii sau întocmirii întregii documentații relevante, documentele și avizele care atestă dreptul Beneficiarului de a realiza aceste lucrări, precum și orice documente, contracte sau aprobări care instituie sau atesta dreptul Beneficiarului de a instala cablurile și echipamentele conform prezentului;
1. să sprijine Beneficiarul în obținerea tututor actelor, avizelor, aprobărilor, permiselor, acordurilor, procedurilor și autorizațiilor necesare și la emiterea tuturor actelor administrative necesare pentru executarea lucrărilor menționate la art. 1 de mai sus, cu respectarea prevederilor legale și a competențelor și atributiilor proprii și/sau ale altor autoritățti publice;
1. să asigure Beneficiarului toate condițiile de liniștită și utilă foloșință a Proprietăților în scopul realizării lucrărilor menționate la art. 1 de mai sus și a înregistrarii oricăror drepturi ale Beneficiarului în cărțile funciare corespunzătoare și în orice registre publice sau private relevante;
1. să mențină situația juridică, destinația și calitatea de proprietar, administrator sau titular al dreptului de folosință asupra Proprietăților astfel încât să poată garanta executarea prezentului Contract pe întreaga sa durată;
1. să constate finalizarea oricăror lucrări conform autorizațiilor aferente și să preia aceste lucrări, pe bază de proces verbal de recepție la terminarea lucrărilor conform prevederilor legale și normelor în vigoare și să acorde întregul sprijin necesar Beneficiarului pentru ca acesta sa preia lucrările privitoare la cabluri și echipamente;
1. să soluționeze, în cel mai scurt timp posibil și fără depășirea termenelor prevăzute de lege, toate procedurile administrative care sunt necesare pentru realizarea lucrărilor menționate la art. 1 de mai sus, în conformitate cu prevederile legale aplicabile;
1. să furnizeze Beneficiarului toate informațiile necesare verificării, din punct de vedere tehnic, a oricăror potențiale probleme de suprapunere ori de natură a afecta ori a pune în pericol construirea, funcționarea normală și accesul la/ dinspre Parcul Eolian, autorizarea și construirea cablurilor și echipamentelor și a oricăror alte instalații ori echipamente deținute ori operate de sau pentru Beneficiar;
1. să includă în contractele încheiate cu alte persoane care vor beneficia de drepturi similare celor acordate Beneficiarului prin prezentul Contract obligațtia pentru aceste persoane:
 de a furniza Beneficiarului informațiile prevăzute la punctul 2.2.7.;
 de a nu desfășura nicio lucrare fără acordul prealabil al Beneficiarului;
 de a notifica Beneficiarul cu cel puțin cinci zile înainte ori de îndată atunci când respectarea acestui termen nu este posibilă, cu privire la desfășurarea oricăror lucrări asupra Proprietăților și de a asigura reprezentanților Beneficiarului accesul și dreptul de supraveghere a respectivelor lucrări pentru garantarea drepturilor de care beneficiază în baza legii ori a prezentului Contract;
 de a suspenda, cu titlu gratuit, orice lucrări desfășurate asupra Proprietăților la solicitarea Beneficiarului justificată de afectarea ori punerea în pericol a drepturilor de care beneficiază în baza legii ori a prezentului Contract.
6. DURATA CONTRACTULUI
Prezentul Contract intră în vigoare la data semnării, iar durata Contractului se extinde pe toată perioada de existență a Parcului Eolian până la dezafectarea tuturor componentelor acestuia.
6. CONTRAPRESTAȚII
0. Beneficiarul are obligația de a executa, pe cheltuiala sa, lucrările de amenajare a drumurilor publice identificate în Anexele nr. 1 și nr. 2.
0. Lucrările de amenajare vor fi executate cu respectarea legislației aplicabile, a autorizațiilor și avizelor necesare, precum și a documentației tehnice aprobate de autoritățile competente. În măsura în care lucrările de amenajare a drumurilor se suprapun cu lucrările de amplasare a cablurilor subterane, lucrările de amenajare vor fi executate după finalizarea îngropării cablurilor pe sectorul de drum respectiv.
0. La data recepției la terminarea lucrărilor, lucrările de amenajare vor fi predate cu titlu gratuit Unității Administrativ-Teritoriale Comuna Tudor Vladimirescu și vor fi incluse în patrimoniul acesteia, cu respectarea formalităților prevăzute de lege.
0. Neîndeplinirea sau îndeplinirea necorespunzătoare de către Beneficiar a obligațiilor prevăzute la art. 4.1.1 -4.1.3., precum și executarea oricăror lucrări fără obținerea prealabilă a autorizațiilor și avizelor impuse de lege atrag răspunderea Beneficiarului în condițiile prezentului Contract și ale legislației aplicabile.
0. [bookmark: _Hlk238721343]Începând cu data punerii în funcțiune a capacității energetice ,,Parcul Eolian Tudor Vladimirescu” , drepturile prevăzute la art. 1 se exercită de către titularul autorizației, cu titlu gratuit, pe întreaga durată a existenței capacității energetice, în condițiile art. 12 coroborat cu art. 14 din Legea energiei electrice și a gazelor naturale nr. 123/2012, cu modificările și completările ulterioare. Sub rezerva obținerii și menținerii tuturor autorizațiilor, avizelor și acordurilor necesare, Beneficiarul, în calitate de titular al autorizației, va putea să efectueze oricare dintre următoarele operațiuni:
· utilizarea, amenajarea, modernizarea și întreținerea căilor de acces și a drumurilor existente;
· accesul pentru transportul și instalarea echipamentelor aferente proiectului;
· realizarea, instalarea, exploatarea, întreținerea, modificarea și, după caz, desființarea rețelelor electrice subterane și a echipamentelor aferente capacității energetice;
· amplasarea traseelor de cabluri subterane;
· accesul la amplasamentele respective pe durata necesară realizării, exploatării și întreținerii proiectului.
0. Proprietarul nu datorează nicio contraprestatie pentru orice lucrări realizate de Beneficiar, Beneficiar, acestea fiind suportate integral de Beneficiar. 
0. Toate taxele și costurile aferente îndeplinirii obiectului Contractului sau notării drepturilor astfel constituite în cărțile funciare corespunzătoare sau în alte registre publice vor fi suportate de către Beneficiar. Prin prezentul, Proprietarul își exprimă acordul pentru intabularea de către Beneficiar a drepturilor care formează obiectul prezentului Contract în cărțile funciare corespunzătoare sau în alte registre publice.
6. FORȚA MAJORĂ
0. Forța majoră exonerează de răspundere Părțile, în cazul neexecutării sau executării parțiale sau totale a obligațiilor asumate prin prezentul Contract. Prin forță majoră se înțelege un eveniment independent de voința Părților, imprevizibil și insurmontabil, apărut după încheierea Contractului și care împiedică Părțile să execute parțial sau total obligațiile asumate.
0. Partea care invocă forța majoră are obligația să aducă la cunoștința celeilalte Părți, în scris, în maximum 15 zile apariția cazului de forță majoră având obligația de a lua toate măsurile necesare pentru a-i diminua efectele, cu excepția cazului în care astfel de măsuri ar fi prea oneroase.
0. În situația în care cazul de forță majoră încetează, Partea care a invocat-o va notifica celeilalte Părți încetarea evenimentului în decurs de 15 zile lucrătoare de la încetarea acestuia.
6. CONFIDENȚIALITATE
Părțile se obligă să nu dezvăluie, să nu furnizeze și să se abțină de la utilizarea în mod necorespunzător a informațiilor de care au luat la cunoștință în timpul și pe parcursul derulării prezentului Contract, indiferent de suportul pe care informațiile se află. Obligația de confidențialitate va exista și după încetarea Contractului, pe o perioadă nedeterminată.
6. COMUNICĂRI/NOTIFICĂRI
Orice notificare sau altă comunicare solicitată sau permisă în baza prezentului Contract se va realiza în formă scrisă și va fi transmisă sau realizată efectiv dacă (i) va fi predată personal, (ii) va fi trimisă prin serviciu de curierat cu plată anticipată sau prin poștă, sau (iii) va fi transmisă prin poștă electronică, în fiecare caz la adresa respectivă mentionată mai jos sau la orice alta adresă după cum va fi aceasta notificată de către una dintre Părți celeilalte, în condițiile acestei clauze:
1. Pentru Proprietar:
Unitatea Administrativ Teritorială Comuna Tudor Vladimirescu, județ Brăila
Sediul Primăriei Comunei Tudor Vladimirescu: Comuna Tudor Vladimirescu, str. Brăilei nr. 89, localitatea Tudor Vladimirescu, judetul Brăila
În atenția: Domnului Primar și a Consiliului Local al Comunei Tudor Vladimirescu, județ Brăila
Tel: 0239/613284
Adresă de e-mail : tudorvladimirescu@br.e-adm.ro
1. Pentru Beneficiar: 
1. Tel: 
Adresă e-mail:
6. ÎNCETAREA CONTRACTULUI
7. Prezentul Contract încetează în următoarele cazuri:
1. Părțile convin în scris, de comun acord, încetarea Contractului;
1. la momentul finalizării operațiunilor de dezafectare a Parcului Eolian în totalitate; prin denunțarea unilaterala de către Beneficiar prin notificare scrisă trimisă cu cel putin 30 de zile în avans, fără a fi necesară intervenția instanțelor și fără nicio altă formalitate și fără plata niciunor daune; sau
1. în alte cazuri prevăzute de lege.
6. ALTE CLAUZE
8. Proprietarul declară și garantează că toate Proprietățile care fac obiectul acestui Contract sunt și rămân în proprietatea și administrarea sa. Acestea vor putea fi folosite de orice persoană care are acest drept conform dispozițiilor legale aplicabile, inclusiv pe durata executării lucrărilor de construire a oricărei etape a Parcului Eolian, sub condiția de a nu perturba sau afecta în orice fel executarea acestor lucrări de construire a oricărei etape a Parcului Eolian sau exercitarea drepturilor asupra Proprietăților constituite conform prezentului Contract.
8. Dacă orice persoană întreprinde acțiuni care afectează în orice fel exercitarea drepturilor Beneficiarului acordate prin prezentul Contract sau executarea lucrărilor de construire a oricărei etape a Parcului Eolian, Proprietarul se angajează să ia fără întârziere toate măsurile permise de lege pentru a stopa astfel de acte sau fapte și pentru a asigura exercitarea de către Beneficiar a drepturilor conform acestui Contract.
6. LEGEA APLICABILĂ, SOLUȚIONAREA LITIGIILOR
9. Prezentul Contract va fi guvernat de legea română și va fi interpretat în conformitate cu aceasta.
9. Competenta de soluționare a oricăror dispute în legătură cu prezentul Contract va aparține instanțelor judecătorești competente din România.
6. CLAUZE FINALE
10. Orice modificare a acestui Contract se face numai cu acordul Părților, exprimat în scris.
10. Proprietarul nu are dreptul de a cesiona sau transfera în orice mod, integral sau parțial, drepturile și obligațiile sale unui terț, fără acordul scris al celeilalte Părți. Beneficiarul are dreptul de a cesiona sau transfera în orice mod, integral sau parțial, drepturile rezultând din prezentul Contract unuia sau mai multor proprietari (subsecvenți) ai Parcului Eolian, fără acordul Proprietarului.
10. Pentru a evita orice dubiu, Părțile agreează că succesorii în drepturi ai Beneficiarului rezultați în urma unui proces de fuziune, divizare, transformare sau reorganizare, conform Legii nr. 31/1990 privind societățile comerciale, precum și în urma unui proces de transfer de activitate / transfer de active vor prelua drepturile și obligatiile Beneficiarului fără a fi necesare formalități suplimentare și fără a fi necesar vreun acord suplimentar al Proprietarului, acordul său fiind exprimat în cuprinsul prezentei clauze. De asemenea, nu va fi considerată cesiune de drepturi și nu va atrage vreo formalitate suplimentară cazul unei schimbări a controlului, denumirii sau structurii asociaților Beneficiarului.
10. Părțile declară și garantează una față de cealaltă că semnatarii acestui Contract sunt împuterniciți în mod legal cu puteri depline de reprezentare în scopul încheierii și semnării prezentului Contract, care a fost aprobat de fiecare Parte conform cerințelor legale.
Redactat şi editat de parte şi autentificat la sediul Biroului Individual Notarial ...., din oraş ....., judeţ Brăila, într-un exemplar original care rămâne în arhiva biroului notarial şi 5 (cinci) exemplare duplicate, din care unul va rămâne în arhiva biroului notarial, un exemplar pentru biroul de carte funciară şi 3 (trei) exemplare au fost eliberate părţilor, fiind semnat de către reprezentanții autorizați ai Părților și producându-și efectele de la data semnării lui.

